Xinnungus
Xinnungus (Mandarinice 神農, simpliciter 神农, pinyin Shénnóng, Wade-Giles Shen-nung vel Shen Nung), varie 'deum-agricolam' et 'deum agriculturae' et 'deum rusticum' significans, est deitas in religione Sinica, heros culturae et opinabilis Sinarum praehistoricarum rector. Nomen proprium Shennong etiam eius populum attingere potest, qui Shennong-shi (Mandarinice 神農, pinyin Shénnóngshì 'gens Shennongiana') appellatur. Homines hodierni Shennong venerantur patrem medicinae Sinicae, qui praeterea artem stylostixis introduxisse putatur. Ergo Yàowáng (藥王 'rex medicinae') aliquando appellatur.